สองสิงห์ชาติไอ้เสือ

สองสิงห์ชาติไอ้เสือ ()​ เป็นภาพยนตร์อเมริกันแนวคาวบอยตะวันตก ปี 1969 กำกับการแสดงโดย จอร์จ รอย ฮิลล์ เขียนบทภาพยนตร์โดย วิลเลียม โกลด์แมน ภาพยนตร์สร้างจากเรื่องราวของโจร 2 คนที่มีตัวตนอยู่จริงในหน้าประวัติศาตร์อเมริกัน โดยเป็นเรื่องของ "โรเบิร์ต ลีรอย ปาร์กเกอร์" หรือชื่อในวงการคือ บุตช์ แคสสิดี (นำแสดงโดย พอล นิวแมน​)​ และคู่หูของเขา "แฮร์รี อลอนโซ ลองกาโบห์" หรือชื่อในวงการคือ ซันแดนซ์ คิด (นำแสดงโดย โรเบิร์ต เรดฟอร์ด​)​ โจร 2 คนที่ใครต่อใครรักใคร่เอ็นดู แต่ถูกพวกพ่อค้าหมายหัว หลังจากปล้นรถไฟไปสองรอบ เขาทั้ง 2 ต้องหนีไปไกลถึงประเทศโบลิเวีย หลังออกฉายภาพยนตร์ประสบความสำเร็จอย่างสูงด้วยการได้รับรางวัลออสการ์​ 4 สาขา และ ได้รับรางวัลแบฟตา​ถึง 9 สาขา ทำสถิติเป็นภาพยนตร์ที่ได้รับรางวัลแบฟตามากที่สุดในปีเดียวกันมาจนถึงปัจจุบัน รวมทั้งยังเป็นภาพยนตร์ที่สามารถทำรายได้มากที่สุดในปี ค.ศ. 1969 และได้รับการยกย่องจากสมาคมผู้เขียนบทภาพยนตร์แห่งสหรัฐอเมริกาให้อยู่ในรายชื่อ 100 ภาพยนตร์ที่มีการเขียนบทดีที่สุดในโลก โดยได้รับการจัดอันดับให้อยู่ในบทภาพยนตร์ที่ดีที่สุดในโลกอันดับที่ 7 https://web.archive.org/web/20060813151310/http://www.wga.org/subpage_newsevents.aspx?id=1807

ในปี 2003 หอสมุดรัฐสภาได้คัดเลือกให้ภาพยนตร์เรื่องนี้อยู่ในหอทะเบียนภาพยนตร์แห่งชาติ​ของสหรัฐอเมริกาในฐานะเป็นภาพยนตร์ที่แสดงออกถึงวัฒนธรรม, ประวัติศาสตร์ หรือสุนทรียศาสตร์ https://www.loc.gov/item/prn-03-211/25-films-added-to-national-film-registry/2003-12-16/https://www.loc.gov/programs/national-film-preservation-board/film-registry/complete-national-film-registry-listing/ต่อมาในปี 2007 สถาบันภาพยนตร์อเมริกัน​ได้คัดเลือกให้เป็นภาพยนตร์อเมริกันที่ยิ่งใหญ่ที่สุดอันดับที่ 73

อ้างอิง
หมวดหมู่:ภาพยนตร์อเมริกัน​
หมวดหมู่:ภาพยนตร์ภาษาอังกฤษ​
หมวดหมู่:ภาพยนตร์ที่ถ่ายทำในประเทศเม็กซิโก​
หมวดหมู่:ภาพยนตร์ที่ถ่ายทำในรัฐโคโลราโด​
หมวดหมู่:ภาพยนตร์ที่ถ่ายทำในรัฐยูทาห์​
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:กลุ่มสอง